24 



Peth vnd all andere Sachen weckhgenommen , Fenster vnnd alles 

 Zerschlagen , vber welches er dann bald gestorben vnd durch 

 die Paurschafft selbsten in Freithoff vor der Statt begraben 

 worden; An das Stattschreiberhaus Zwar auch offt khommen 

 vnd mit gewalt darein geweit, auch noch vsszeblindern drot, 

 vneracht der iezig Stattschreiber Johann Newrättinger erst ein 

 Viertl Jar alda der Burger : noch Paurschafft nichts genossen , 

 weiln die Statt seines aldasein niaiste Zeit belegert gewest vnd 

 yezt gar mit der Paurschafft besezt, also nur sein Armuethey 

 sowoln vf die einQuarttierten Persohnen Spenttiern , dannoch der 

 Cathollischen Religion halber Leiten muess , massen Ime die 

 paurn nit wenig drölich gewest vnd gleich ersten Tags ainer 

 Mitterpaur zu Walchshofen genannt zum fenster hinvf 

 erschiessen wellen, vnd zum drittenmahl darauf andragen. 



56. Vber dass ist die Paurschafft ins Schloss hinein , die 

 paum zu vfziechung der Schlagpruggen Alssbalden Abgehauth, in 

 alle Zimmer vnd Loghanent (sie) mit gwaldt brechen, alles, wie 

 auch Cässten vnd Truhen zerhagkht , was verbanden , vssbhndert 

 vom wenigisten biss vfs maiste, herrn Pfleger Johann Kogler 

 sambt seinem Vettern Jacoben Schrenckh wie auch herrn 

 p. d. dauiten Prediger, herrn Martin Caplan, den sye 

 sambt ainem CathoHischen Burger am dritten Tag in der 

 Pfarrkhürchen , die andern Persohn aber in der Schlosscapeln 

 gefunden, vnd 3. Persohn Capaziner (sie) ordens, so von 

 Budtweiss heraus geraist vnd vf Lintz gewolt , aber vmb die 

 Statt gespert gewest, nit fordkhundt, gefanngen genommen 

 die Capaziner darzue hart geschedigt, sonnderlich den Lengern 

 die Nassen Abgehauth , auch gar vmb das aine Aug khommen 



57. In Gemainer Statt Rathaus zum 5. mahl, 1ha sogar in 

 die ferttigung durch Eysene Thürn brochen , das gröser SiguU 

 sambt Ettlichen gülden vhralten Schwarzen Pfeningen heraus- 

 genommen, Nicht weniger in fürgangner Spolierung bey herrn 

 Laimpach angesezten Burgermaister die andern 3. Sigull in 

 ainem Lidern Sackhl sambt dem Statt -Cammerpuech. 



